道本文

中文又叫，係種哲學藝術人造語言，2001 年發表，個名嘅字面意思係「好嘅語言」。佢得好少生字，得百幾個，發音勁簡單，得 14 個音素，係一隻孤立語。受到道家思想啓發，遵循沙皮爾-沃爾夫假說，體現出極簡主義，幫啲人專注喺最基本嘅嘢上面，宣揚正面思想。就算佢得好少生字都好，靠啲前文後理同現場環境，加埋唔同生字嘅配搭，基本上都可以溝通到，傾到偈。比起其他語言可以靠唔同嘅生字去表達，toki pona 好多時會倚賴前文後理同語境。

書背上面寫住：「用 toki pona 表達嘅時候，要將所有槪念簡化成佢哋最基本嘅元素。例如：你餓嘅時候，你『想食嘢』；教，即係『畀知識人』。訓練自己用 toki pona 去諗嘢嘅話可以帶畀你更深入嘅洞察力。呢隻迷你語言會幫你摒棄多餘嘅雜念同帶你直接去到事物嘅核心。」清楚表達咗呢套語言嘅理念。

個名 
「toki」，嚟自巴布亞皮欽文嘅，而佢又源於英文嘅，有「講嘢」嘅意思，引申埋「語言」嘅意思；而「pona」就嚟自世界語嘅，而佢又源自拉丁文嘅，本身係「好」嘅意思，引申去所有正面嘅意思，包括「簡單」，呼應番 toki pona 嘅理念，希望大家可以喺簡約之中揾到樂趣。所以「toki pona」字面嘅意思就係「好嘅語言」或者「簡單嘅語言」。

中文名「道本」兩個字亦都攞咗「toki pona」兩個字頭一個音節嘅讀音，字義亦表達出受道家思想啟發呢一點，做到音義兼譯。

歷史 
由加拿大人  創造同喺 2001 年喺網上發表。 本身想試下用 120 隻字去理解生命嘅意義，之後發展到而家已經有成千上萬嘅人喺唔同嘅群體入面使用同發展呢個語言，而呢個語言發展至今亦都增加到有 137 隻必要嘅字。

出過兩本書講解呢套語言，分別係 2014 年出版嘅，同埋 2021 年出版嘅。

2022年，ISO 639-3 亦都終於收錄咗作為 toki pona 嘅代碼，歸類喺人造語言之中。呢個加入申請喺 2008 年同 2018 年嘅時候曾經被拒絕過兩次。

喺 2022 年尾嘅一份網上問卷調查入面，已經有超過千六人話自己識 toki pona，相信呢度只係成個 toki pona 群體嘅一小部分。

而 2023 年，最大嘅 toki pona  伺服器 ma pona pi toki pona 已經有超過 10,000 名成員喺入面，係關於人造語言嘅  入面最多人嘅一個。

分野 
同兩本書喺 toki pona 分別叫做 pu 同 ku，ku 再分為 ku suli 同 ku lili，各自概括咗一套生字同埋文法。「pu」同「ku」係多義詞，可以解做「pu／ku 呢本書」、「閱讀或者擁有 pu／ku 呢本書」、「pu／ku 嗰套生字同文法」、或者「根據 pu／ku 嘅用法使用 toki pona」。

pu 
喺 pu 本書入面有 120 隻字同時亦都奠定咗 toki pona 嘅文法，呢一套生字同文法都被稱為 pu。之後喺 ku 本書入面，因應 toki pona 群體嘅使用習慣，將一啲關於 pu 嘅文法同一啲字嘅意思再講得深入同詳細啲，當中都涉及咗一啲細改動。識 toki pona 嘅人入面，基本上都一定會識 pu。

呢一頁入面出現嘅字同文法，除非有特ku 
喺 ku 本書入面亦都寫咗好多流通喺 toki pona 群體嘅字。當中有啲字係 pu 之前就已經有，但係無揀入去 pu 入面，不過隻字一直都死唔斷氣有人用；亦都有啲係 pu 之後先出現同流行嘅字。有人會用呢啲字，亦都有人考慮到睇嘅人明唔明或者想貫徹簡約嘅理念或者其他原因，即使識呢啲字，都唔一定會用。

ku 包括咗 ku suli 同 ku lili 兩個部分。

ku suli 
ku 嘅字入面， 因應 toki pona 群體嘅使用狀況，揀咗 pu 以外、比較多人用、比較重要嘅 17 隻字出嚟，叫做 ku suli，亦令到必要嘅字增加到總共有 137 隻。識 toki pona 嘅人入面，普遍都會識埋部分或者全部 ku suli。

ku lili 
ku 重有其他少見但都有一定流通量嘅字，有啲字重有自己嘅文法，呢部分嘅生字同文法就叫做 ku lili。ku lili 嘅普遍性同識字率都及唔上 pu 同 ku suli，ku lili 入面各隻字嘅普及率都有啲，有啲生冷字會比起某啲字多少少人識。

nimi sin 
除咗 pu 同 ku 之外，有時重會有啲新嘅字出現，稱為 nimi sin。本身係指 pu 之外嘅字，當中有一部分已經被 ku 收錄咗，唔再當係 nimi sin。呢啲字認受性低，但間中會係唔同群體入面出現下，通常唔建議用。

衍生 
另外，toki pona 亦有衍生方言或者語言，例如 toki ma 同 luka pona。

發音 
toki pona 嘅發音簡單到極，如以拉丁字母拼寫，輔音只有 j、k、l、m、n、p、s、t、w 九個，而元音亦只有 a、e、i、o、u 五個，總共 14 個音素，發音標準完全跟足國際音標。一個字入面可以有一個或者幾個音節，重音一律放喺第一個音節，所有音節都唔得有雙輔音或者雙元音，而 wu、wo、ji、ti 呢幾個組合亦都唔畀出現。一個音節嘅開始可以係單一輔音或者元音，而結束可以係元音或者 -n 呢個鼻音輔音。同一個字入面，用 -n 鼻音結尾嘅音節後面亦都唔可以即刻跟住用 m- 或者 n- 鼻音開頭嘅音節，即係 (C)V(N)、(C)V(N)CV(N)...。

就算話發音標準係跟國際音標，但係因為發音簡單音素少，所以發音嘅自由度都好大。例如鼻音尾音 -n  喺唔同嘅輔音前面可以發成 、、、諸如此類。又例如元音 o  發做廣東話同英文入面更加常見嘅 、輔音  發成  都一樣唔係問題。呢啲都冇嚴格規範，只要聽得出，唔好讀到人哋會聽咗做第二隻字就得。

喺呢啲規則下，只要無讀錯無聽錯，就會串得啱，同一隻字，無論點讀，都唔會串得出另一隻字出嚟。

生字 
toki pona 嘅生字係由世界各國唔同語言嘅詞語中揀返嚟，再跟番 toki pona 嘅發音規則簡化而成。值得一提嘅係，除咗有嚟自英文同普通話嘅字之外，當中重有幾個嚟自廣東話嘅字。例如：jan、ni ，諸如此類。

字義上，除咗一詞多義同埋會由基本嘅意思延伸出去其他類似嘅意思之外，每個生字都冇特別區分詞性，大部分生字都可以因應環境，當動詞、名詞、形容詞、副詞噉用。攞「pona」嚟做例子：

而意思上亦都唔受特定地方文化語言背景影響。例如中文入面，位置上嘅「前面、後面」嘅槪念係可以放喺時間「過去、未來」嘅槪念入面用「以前、以後」去表達，或者先後次序上嘅「前、後」。但係 toki pona 嘅「sinpin、monsi」就只有純粹位置上「前、後」嘅意思，「過去」可以係「tenpo pini 」，而「未來」就可以係「tenpo kama」。又例如「pona」呢隻字除咗「好」嘅意思之外亦都同時有「簡單」嘅意思，因為 toki pona 嘅哲理入面簡單就係好。

除咗唔分詞性，toki pona 啲字亦都冇文法性別，冇時態變化，冇分單數眾數，冇變格。同同樣係孤立語嘅中文大同小異，每隻字都唔會有詞形變化，時態可以靠加上時間片語去表達，眾數或者自然性別可以透過加上其他字去修飾，不過喺 toki pona 簡約嘅理念底下，呢啲嘢如果唔重要或者靠語境同前文後已經理解到嘅話，可以忽略唔特別講出嚟。

代名詞 
toki pona 嘅代名詞有三個人稱代名詞同一個指示代名詞，分別係「mi、sina、ona、ni」。

三個人稱代名詞：mi、sina、ona。雖然每個代名詞都係無論單數眾數同男女任何情況下都用得，但係必要時都可以特登講清楚，用其他字修飾啲意思上去 例子：mi、mi wan taso、mi tu、mi mute

而指示代名詞 ni 可以當「呢樣、噉樣」用，重可以帶出子句 ni li pona a.
 mi wile e ni: jan ale li sona e toki pona.

同其他字一樣無詞性嘅限制下，「mi、sina、ona」可以做限定詞表示擁有關係，而「ni」可以當指示詞去做修飾。 例子：ike mi、toki sina、jan lili ona、ilo ni

數字 
數數目嗰陣，toki pona 唔鼓勵講得咁詳細，基本上只有「ala」、「wan」、「tu」、「mute」同「ale／ali」。

不過官方都有提出可以用「luka」代表「五」、「mute」代表「二十」同「ale／ali」代表「一百」。然後由大至細，用加數形式列晒出嚟，例如「278 個蘋果」就可以寫成「kili jole ale ale mute mute mute luka luka luka tu wan」，數目放最後作為數量嘅修飾另外，重有表示次序同名次嘅時候會用到「nanpa」呢個字，放喺名詞片語同數字之間，例如「第二次」就係「tenpo nanpa tu」。

文法

修飾語 
toki pona 將修飾語後置，將重要嘅嘢——即係中心字眼——揾出嚟放喺前面，同 toki pona 背後嘅哲理一致。修飾語，即係修飾名詞嘅形容詞，同埋修飾動詞或者形容詞嘅副詞。呢個修飾嘅語序係同中文相反嘅。例如「jan pona」，字面解做「好嘅人」，引伸解做「朋友」；而掉番轉嘅「pona jan」，字面解做「人嘅好」，可以係指「人性」之類嘅意思。

名詞加形容詞嘅例子：lukin pona、moku mute、lipu sona
 動詞加副詞嘅例子：lukin pona、moku mute、seli pona
 形容詞加副詞嘅例子：pona lukin、seli pona
每個後加的修飾詞都會修飾晒前面所有字，除非有助詞「pi」介入。例如「jan pona mute」會解做「好多好人／好多朋友pona）mute）」，最後嘅「mute」會修飾晒「jan pona」兩隻字組合出嚟嘅意思先。如果想用「pona mute」去修飾「jan」去表達「好好嘅人」，就要插入助詞「pi」去分隔開兩組字，即係「jan pi pona mutepi mute））」。因為啲字得咁少，表達一啲複雜少少嘅概念嗰陣都只可以用修飾詞去形容件事出嚟，呢度有一啲慣用嘅組合：

pana sona
 kama sona
 tomo tawa、tomo tawa telo、tomo tawa sewi
 ilo toki
 sitelen tawa、ilo pi sitelen tawa
 tenpo ni
 kalama musi／musi kalama
 ma suli、ma tomo
 telo suli

因為呢啲形容係主觀嘅，所以唔同人或者唔同語境下同一個概念可以有唔同講法：

啤酒：telo nasa／telo pan
 橙色：loje jelo／jelo loje

外來語．專有名詞 
喺 toki pona，所有外來語都係以修飾語嘅方式存在，一定會有一個講明佢係咩嘅字頭。例如人名會用「jan」開頭、地方名會用「ma」開頭等等。然後會揀最地道嘅讀音，跟番 toki pona 容許嘅發音去簡化。可以嘅話，地方名同語言名會盡量用番同一個字。

以「日本」做例子：「日本」係地方名，所以用「ma」開頭，最地道嘅發音係日本人自己叫佢哋國家嘅方法，即係「 」，當中  唔符合 toki pona 嘅發音規則，最接近嘅發音係 Ø，但係唔係第一個音節唔可以無輔音開頭，所以加入 ，改為 ，最後得到「ma Nijon」；而「日文」就係「toki Nijon」。
其他字例：
 ma Sonko
 toki Sonko
 jan Sonja
 toki Inli
 ma Inli
 ma Juke
 ma Melika
 ma Tawi
 telo suli Pasipi

語序、文法助詞 
toki pona 句子嘅語序係主謂賓，即係 SVO，由語序同埋唔同文法助詞標記句子唔同嘅部分出嚟。

前置介詞 
除咗文法助詞之外，隻隻字都可以當動詞、名詞、形容詞或者副詞噉用，但係唔係隻隻字都可以當前置介詞用，而成組介詞片語可以放喺句子入面唔同嘅位置，或者直接作為謂語。睇下下面啲例子：

助動詞 
除咗文法助詞之外，隻隻字都可以當動詞、名詞、形容詞或者副詞噉用，但係唔係隻隻字都可以當助動詞用，助動詞會放喺片語嘅開頭，重可以組合埋一齊用。睇下下面啲例子：

有時，「open」、「pini」同「tawa」都會有人當助動詞用，表達「開始…」、「做完…」同「會去…」。

否定 
否定嘢嘅時候，凈係要用加上否定詞，即係「ala」呢隻字，好似平時噉修飾就得嘞。

waso ni li ken ala tawa sewi.
 jan ni li moku e kasi taso e soweli ala.／jan ni li moku e kasi taso li moku ala e soweli.
 ona li jan meli li jan mije ala.

問答

是非題 
是非題尋求「係」或者「唔係」作為答案。問題同中文一樣採用「動詞＋否定詞＋相同動詞」嘅表達方式。例子：

sina tawa ala tawa?

回答可以用完整句子，或者好似下面例子用最簡短嘅回答方式：

tawa.
 tawa ala.
 ala.

有時，如果動詞片語好長，或者係想尋求肯定，可以用喺句尾加上「...anu seme?」嘅方式：

sina jan pi kama sona anu seme?

呢個時候可以噉樣答：

lon.
 ala. mi jan sin pi pana sona.

開放式問題 
開放式問題即係用唔到「係」或者「唔係」作為答案嘅問題。呢啲時候，會用「seme」去代替或者修飾想問嘅嘢：

sina pali e seme?
 sina jan seme?
 sina lon ma seme?
 kulupu li jo e jan pi mute seme?
 nasin seme la mi ken kama sona pona e toki pona?
 tan seme la sina pilin ike?

選擇題 
選擇題即係問題入面會提供選項。選項會用「anu」分隔，亦可以配合「...anu seme?」提供開放選項。但「anu」亦都可以用喺陳述句。

sina wile moku e pan anu soweli anu kala?
 waso ni li ken tawa telo anu sewi.

複句 
複句即係一句句子入面有多過一句可以當完整句子嘅子句。

toki pona 得「taso」一個字可以當連接詞用：

mi wile lape taso pali mi li awen mute.

同埋得一個文法助詞「la」分隔表示情況嘅子句同主句：

sina wile kama sona pona e toki pona la sina wile toki mute kepeken toki pona.

最後重有一個手段就係用代名詞「ni」同冒號「:」：

mi jo e waso ni: waso ni li ken pana e kalama musi pi pona mute.
 tenpo ni la mi wile lape tan ni: mi pali e mute lon tenpo suno ni.

如果唔係，就會分開兩句甚至係幾句講：

tenpo suno ni la mi pali e mute a. tan ni la mi wile lape lon tenpo ni.
 mi wile lape. taso (la) pali mi li awen mute.

慣用語、常見短句 
因為 toki pona 想要簡單，所以通常都係直接用字面嘅意思表達就算，而無乜字面意思同表達意思唔一樣嘅慣用語。

而有啲好簡單嘅概念，toki pona 可能要用成句去講：

我喊：mi pana e telo oko.
 落雨：sewi li pana e telo.

歧義 
為咗將 toki pona 設計得有咁簡單得咁簡單，等啲人專注喺最重要嘅事上面，toki pona 一字多義又唔分詞性，無法避免將、唔清唔楚同埋歧義帶咗入呢套語言入面。同一句說話，唔同嘅語境下會有截然不同嘅翻譯，所以喺理解嗰陣，前文後理就變得好重要。例子：

soweli li moku.
 mi pana e tomo tawa sina.

文字、書寫方式 

toki pona 有好多唔同嘅書寫方法，最常見就係用拉丁字母嚟拼寫。pu 同 ku 兩本書入面 toki pona 嘅部分都主要係用拉丁字母寫成。

sitelen pona 
另外 pu 入面都有記載咗  為 toki pona 度身訂造嘅象形文字，叫做 sitelen pona，意思大概係「好、簡單嘅文字」。sitelen pona 一般都係左至右書寫，但亦都容許將後面隻字寫喺前一隻字嘅入面或者上面。toki pona 嘅標誌就係由 sitelen pona 寫成﹐其中就係「toki」而就係「pona」。

sitelen sitelen 

另一個記載喺 pu 入面講過嘅書寫方法叫 sitelen sitelen，意思大概係「圖畫噉嘅文字」，睇落好似石刻上面啲圖騰，無論線條定排列，複雜性都比起 sitelen pona 高好多，知名度同 sitelen pona 差唔多高，但識寫嘅人就比較少。

每隻字同標點符號都有一個圖案去代表，啲圖案會由上至下同左至右排列，文法助詞「la」同標點符號會墊底兜喺子句或者成句嘅下面，其他文法助詞同前置介詞會包住其他圖案。喺呢啲規則下，句中每個圖案嘅大細比例、分佈、排列方式依然有好大嘅自由度，但呢啲規則亦傾向令到成句句子最後變成長方形或者垂直嘅圖畫。

以現有文字拼寫 
最常見就係用拉丁字母嚟寫。另一方面，因為 toki pona 發音簡單，所以世界各地嘅拼音語言基本上都有齊 toki pona 入面嘅發音，好容易可以將 toki pona 拼寫出嚟，亦都有用表情符號或者漢字去寫 toki pona 嘅書寫方法，不過除咗拉丁字母嘅拼寫方法係有明確同統一嘅標準之外，其他用現有文字書寫 toki pona 嘅方法通通都無一個公認嘅標準。

用「toki pona」呢個字做例子：ㄊㄛㄎㄧ ㄆㄛㄋㄚ、言良、トキ ポナ、とき ぽな、도기 보나、τοκι πονα、токи пона、ᑐᑭ ᐳᓇ、טאָקי פאָנאַ、توكي بونا等等……

自創文字 
坊間都整咗好多套自創嘅文字出嚟，有啲多啲人知又有啲無乜人知。例如 sitelen telo等等。

人造語言